แรงซื้อ “กลุ่มแบงก์” หนุน SET ปิดบวก 7 จุด
SET ปิดบวก 7 จุด รับแรงซื้อกลุ่มแบงก์หลังผลประกอบการไตรมาส 2 เด่น พรุ่งนี้แกว่งตัวไซด์เวย์ ให้กรอบการเคลื่อนไหวที่แนวรับ 1,540 จุด และแนวต้าน 1,550 จุด
SET ปิดบวก 7 จุด รับแรงซื้อกลุ่มแบงก์หลังผลประกอบการไตรมาส 2 เด่น พรุ่งนี้แกว่งตัวไซด์เวย์ ให้กรอบการเคลื่อนไหวที่แนวรับ 1,540 จุด และแนวต้าน 1,550 จุด
21 ก.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นดีกว่าที่คาด โดยได้รับปัจจัยหนุนจากการฟื้นตัวของหุ้นกลุ่มธนาคารพาณิชย์ ที่มีแรงซื้อกลับเข้ามาหลังได้รับ Sentiment เชิงบวกจากผลประกอบการธนาคารส่วนใหญ่ออกมาค่อนข้างดี
ขณะที่วันพรุ่งนี้ คาดว่าดัชนีฯ จะแกว่งตัวไซต์เวย์ออกด้านข้าง อาจจะมีแรงขายออกมาเพื่อเป็นการลดความเสี่ยง และในสัปดาห์หน้าประเทศไทยมีวันหยุดหลายวันติดต่อกัน และนักลงทุนยังรอดูผลการประชุมของธนาคารกลางสหรัฐ (เฟด) ว่าจะปรับขึ้นอัตราดอกเบี้ยที่ระดับเท่าใด รวมถึงตัวเลขเศรษฐกิจของสหรัฐไตรมาส 2/65 ที่จะออกมาด้วย พร้อมให้กรอบการเคลื่อนไหวที่แนวรับ 1,540 จุด และแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 4,806.64 ล้านบาท ปิดที่ 94.00 บาท เพิ่มขึ้น 3.25 บาท
KBANK มูลค่าการซื้อขาย 3,446.19 ล้านบาท ปิดที่ 140.00 บาท เพิ่มขึ้น 1.00 บาท
BANPU มูลค่าการซื้อขาย 2,359.67 ล้านบาท ปิดที่ 12.80 บาท ราคาไม่เปลี่ยนแปลง
OSP มูลค่าการซื้อขาย 1,813.30 ล้านบาท ปิดที่ 31.75 บาท ลดลง 1.00 บาท
BBL มูลค่าการซื้อขาย 1,626.26 ล้านบาท ปิดที่ 130.50 บาท เพิ่มขึ้น 3.50 บาท